Foto’s: Ontploffing ruk deur geboue in ParysNooddienspersoneel behandel een van die beseerdes op die toneel in Parys, Frankryk (12 Januarie 2019). Foto: AP Photo/Thibault Camus Talle mense is vermoedelik beseer in ŉ groot ontploffing wat Saterdagoggend deur die sentrale gedeelte van Parys geruk het. Die ontploffing het op die hoek van die strate Saint-Cecile en Rue de Trevise plaasgevind. Daar word tans vermoed dat dit ŉ gasontploffing by ŉ bakkery was, hoewel verskeie geboue om die bakkery ook beskadig is. The Telegraph berig ongeveer 140 brandbestryders is na die toneel ontplooi om die brand wat deur die ontploffing veroorsaak is te blus. Regstreekse televisie-uitsendings het talle noodvoertuie op die toneel getoon, terwyl geboue in die agtergrond nog in ligte laaie is. Daar is tot dusver nog geen sterftes aangemeld nie, maar noodpersoneel is nog op die toneel bedrywig.